สวัสดีค่ะ พอดีเดือนนี้ ประจำเดือนมาช้า และรู้สึกว่าน้อยลง สีไม่เข้มเท่าเดิม วันนี้เป็นวันที่ 2 ตั้งแต่ช่วงกลางคืน มีอาการท้องเสีย และนอนดึกติดต่อกัน 2-3 วัน เป็นผลทำให้ประจำเดือนมาน้อยมั้ยคะ มีวิธีการไหนแนะนำสำหรับการปฏิบัติตัวช่วงนี้บ้างคะ ปล. มีความวิตกกังวลก่อนมีประจำเดือนร่วมด้วยเนื่องจากมาช้ากว่ากำหนด ตอนนี้ก็กังวลเพราะมาน้อยค่ะ
สวัสดีค่ะ nidian,การที่ประจำเดือนมาช้ากว่ากำหนด อาจเกิดได้จากหลายสาเหตุ เช่น มีความเครียด พักผ่อนไม่เพียงพอ อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้นส่วนการที่เลือดประจำเดือนมาน้อยกว่าปกตินั้น สาเหตุก็คล้ายกับการที่ทำให้ประจำเดือนมาช้า เช่น มีความเครียด ทำงานหนัก ออกกำลังกายมากไ อดนอน นอนดึก อดอาหาร มีน้ำหนักลด รวมถึงมีภาวะโลหิตจาง เป็นต้นดังนั้น ในช่วงนี้ ควรนอนพักผ่อนให้เพียงพอ ไม่นอนดึก ทานอาหารที่มีประโยชน์ ไม่หักโหมทำงานหรือออกกำลังกายมากไป และสังเกตประจำเดือนในรอบต่อๆ ไปก่อนค่ะ หากยังคงมามีปริมาณน้อย คือมาน้อยกว่า 2 วัน หรือมีระยะห่างระหว่างรอบเดือนมากกว่า 35 วัน ควรไปพบแพทย์ เพื่อหาสาเหตุอื่นๆ เช่น ภาวะโลหิตจาง ภาวะไทรอยด์ฮอร์โมนเป็นพิษ มีพังผืดในมดลูก เป็นต้น